ѳео́дѡра то́мскагѡ, сиби́рскагѡ, стефа́на ѻ́мскагѡ, сиби́рскагѡ іѡа́нна, прѡтоіере́я кроншта́дтскагѡ, чудотво́рца и всѣ́хъ про́чихъ ѻтє́цъ, бра́тій, же́нъ, ма́терей и сесте́ръ рѡссі́йскихъ, хрс̑та̀ ра́ди во бл҃гоче́стіи и пра́ведности подвиза́вшихся, и всѣ́хъ про́чихъ ст҃ы́хъ, въ землѝ рѡссі́йстѣй просія́вшихъ, и́хже имена̀ ты̀ са́мъ, гдс̑и, вѣ́си, ст҃ы́хъ пра́ведныхъ бг҃оѻтє́цъ іѡакі́ма и а́нны и всѣ́хъ ст҃ы́хъ твои́хъ, бл҃гопрія́тну сотворѝ мл҃тву на́шу, да́руй на́мъ ѡставле́ніе прегрѣше́ній на́шихъ, покры́й на́съ кро́вомъ крилу̀ твое́ю, ѿженѝ ѿ на́съ вся́каго врага̀ и супоста́та, умирѝ на́шу жи́знь, гдс̑и, поми́луй на́съ и мі́ръ тво́й и сп҃сѝ ду́шы на́шя, я́кѡ бл҃гъ и чл҃вѣколю́бецъ